Para outras páxinas con títulos homónimos véxase: Panglao (homónimos).
Coordenadas: 9°35′N 123°45′L﻿ / ﻿9.583, -123.750

**Panglao**, oficialmente *Municipality of Panglao* *(en inglés)*, *Munisipalidad sa Panglao* *(en cebuano)*, *Bayan ng Panglao* *(en tagalo)*, é unha municipalidade de 4ª clase da provincia de Bohol, en Filipinas.

Etimoloxía
----------

O nome Panglao pode provir do nome que tiña antes da chegada dos españois, *Panglawod*, que significa "ao mar aberto", ou talvez derive da palabra *panggaw*, en referencia a unha arte de pesca utilizada polos lugareños.

Xeografía
---------

É un dos dous municipios en que se divide a illa de Panglao (o outro é Dauis), e é coñecido polas súas praias para practicar mergullos e os seus hoteis turísticos.

O municipio ocupa a parte suroeste da illa homónima de Panglao, e o seu territorio tamén inclúe tres illas máis pequenas: Balicasag, Gak‑ang e Pontod (tamén chamada Pungtud, e coñecida como Virgin Island).

Na illa de Panglao non hai ríos, nin regatos nin lagos, polo que para consegir auga potábe, o municipio depende de pozos e do mananxial subterráneo de Canhilbas.

A cidade, situada a unha altitude media de 2,0 msnm (máxima 187 m; mínima 0 m), ocupa unha superficie de 47,79 km². Segundo o censo de 2020 contaba cunha poboación de 39 839 habitantes, polo que, nese ano, a súa densidade de poboación era de 83 hab./km².

No municipio de Panglao encóntrase o Aeroporto Internacional de Bohol-Panglao, que funciona como o aeroporto principal de Bohol, e substitúe ao aeroporto de Tagbilaran desde novembro de 2018.

### Barangays

Panglao divídese administrativamente en 10 barangays ou barrios:

* Bil-isan (1 000 km², 3 649 hab.)
* Bolod (320 km², 1 906 hab.)
* Danao (620 km², 4 935 hab.)
* Doljo (3 100 km², 3 417 hab.)
* Libaong (500 km², 2 132 hab.)
* Looc (1 000 km², 2 543 hab.)
* Lourdes (410 km², 1 544 hab.)
* Población (780 km², 5 305 hab.)
* Tangnan (580 km², 3 645 hb.)
* Tawala (500 km², 4 477 hab.)

* **Nota:** Datos referidos a 2020.

Historia
--------

Moito antes da colonización española, a zona xa fora visitada por comerciantes chineses e doutros países asiáticos, como demostran os achados arqueolóxicos de porcelana e de artigos comerciais das dinastías Tang, Song e Ming.  
Panglao floreceu durante o goberno do reino de Dapitán, pero as incursiónes dos moluqueños e a conquista de Ternate deron lugar a períodos de despoboación, cando os habitantes da zona fuxiron principalmente a Panay e Mindanao.

Durante o dominio español estableceuse unha misión dos xesuítas que, en 1782 transformose unha parroquia, coñecida como a de Santo Agostiño de Panglawod. En 1803 a cidade foi establecida oficialmente como municipio. A "torre de vigilancia de Panglao" construíuse en 1851. Esta torre, octogonal e de cinco andares é a máis alta das do seu tipo en Filipinas, pero hoxe en día está abandonada.

A cidade de Panglao celebra a súa *fiesta* nos días 27 e 28 de agosto, en honor do seu padrón Santo Agstiño.

Educación
---------

Panglao ten varias institucións educativas, entre elas a Academia San Agustín (Panglao), a Escola Secundaria Nacional Lourdes, o Cristal e-College e escolas primarias en cada *barangay*, incluída a Escola Primaria Central de Panglao.

Turismo
-------

A principal atracción turística de Panglao son as súas praias de area branca, das cales a praia de Alona (Alona beach) é a máis famosa. Esta praia de Alona ten aproximadamente 1 500 m de longo, e está bordeada de palmeiras, centros turísticos e tendas. Porén, recibiu críticas polo seu desenvolvemenrto desenfreado, esquecendo as políticas de desenvolvemento municipal, advertindo contra o amoreamento e que Alona perda á súa imaxe de paraíso. Polo tanto, os gobernos municipal, provincial e nacional desenvoveron un plan para construír un novo aeroporto internacional na illa de Panglao, cunha vía de acceso directa á praia de Alona. Este plan estivo operativo en novembro de 2018. Outras praias son as de Bagobo, Bolod, Danao, Doljo e Momo.

Panglao é famosa polos lugaes de megullo, como Doljo Beach, Garden Eels, Arco Point, Kalipayan, Napaling e Puntod. A parte sur da illa está rodeada de arrecifes relativamente estreitos e pouco profundos (de 5 a 6 m) con acantilados submarinos que se afunden a profundidades de 33 a 56 m. Pódense organizar facilmente excursións a outros sitios de mergullo, incluídas as illlas Balicasag e Pamilacan.

Galería
-------

* Mapa de Panglao mostrando os barangayes e a illa de BalicasagMapa de Panglao mostrando os *barangayes* e a illa de Balicasag
* Torre de vixilanciaTorre de vixilancia
* Praia de AlonaPraia de Alona
* Palmeiras na praia de AlonaPalmeiras na praia de Alona
* Cabanas na praia de MomoCabanas na praia de Momo
* HotelHotel
* Monumento a José RizalMonumento a José Rizal
* Fachada actual da igrexa parroquial de Santo AgostiñoFachada actual da igrexa parroquial de Santo Agostiño
* Interior da igrexa de Santo AgostiñoInterior da igrexa de Santo Agostiño
* Ruínas da antiga igrexa parroquial de Santo Agostiño en Panglao, que foi destruída por un incendio durante a época española.Ruínas da antiga igrexa parroquial de Santo Agostiño en Panglao, que foi destruída por un incendio durante a época española.
* Exterior do Bohol-Panglao International AirportExterior do Bohol-Panglao International Airport

Notas
-----

1. ↑  The Philippines ZIP Code 6340.
2. ↑  Montero reassumes mayoral post; Fuertes calls move 'inciting to sedition'". *The Bohol Chronicle*, 10-09-2018. Consultado o 27 de agosto de 2021.
3. 1 2 3 4 5  Panglao. Municipal profile Arquivado 15 de setembro de 2012 en Wayback Machine.. Consultado o 27 de agosto de 2021.
4. ↑  "Discover Panglao Island Bohol". en *www.bohol-philippines.com* *(en inglés)*. Consultado o 27 de agosto de 2021.
5. ↑  Balicasag Island Arquivado 25 de xuño de 2015 en Wayback Machine..
6. ↑  "2015 Census of Population, Report No. 3 – Population, Land Area, and Population Density" (PDF) Arquivado 25 de maio de 2021 en Wayback Machine.. Philippine Statistics Authority. Quezon City, Philippines. Agosto de 2016. Consultado o 27 de agosto de 2021.
7. 1 2  Census of Population (2020). "Region VII (Central Visayas)". Total Population by Province, City, Municipality and Barangay. PSA. Consultado o 27 de agosto de 2021.
8. ↑  "Bohol Panglao Island Travel Guide"[*Ligazón morta*] *(en inglés)*. Consultado o 27 de agosto de 2021.
9. ↑  Bohol Festivals and Feast Days {{en]].
10. ↑  Un barangay (en tagalo *baranggay*), tamén coñecido polo seu nome colonial, *barrio*, é a unidade menor de goberno local en Filipinas, e é o termino nas linguas filipinas equivalente a pobo, distrito ou circunscrición. Os municipios e as cidades das Filipinas comprenden varios barangayes. O termo barangay e a súa estrutura fueron concibidos durante a administración do presidente Ferdinand Marcos, substituíndo aos antigos barrios.
11. ↑   Alona Beach, Panglao Island
12. ↑  Panglao Island Diving.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Panglao, Bohol*** |

### Outros artigos

* Illa de Panglao

### Ligazóns externas

* Panglao. Province of Bohol en PhilAtlas *(en inglés)*.
* Philippine Standard Geographic Code *(en inglés)*.
* Municipality of Panglao *(en inglés)*.
* Panglao *(en inglés)*.
* Alona Beach Guide *(en inglés)*.

|  |  |
| --- | --- |
| Control de autoridades | 
* Wd: Q178330
* WorldCat
* VIAF: 240584035
* GeoNames: 1695262
* TGN: 1084535
* WOEID: 1199619

 |